

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/22-10/5

URBROJ: 238-10-02/22-1

Ivanić-Grad, 18. siječnja 2022.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke o suglasnosti za provedbu ulaganja „Izgradnja sportskog igrališta u Dubrovčaku Lijevom“ na katastarskoj čestici k.č.br. 381/1 k.o. Dubrovčak u Gradu Ivanić-Gradu unutar Tipa operacije 2.1.1. „Razvoj opće društvene infrastrukture u svrhu podizanja kvalitete života stanovnika LAG-a“ Lokalne razvojne strategije LAG-a „Moslavina“**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21), Gradonačelnik Grada Ivanić-Grada utvrdio je prijedlog

**O D L U K E**

**o suglasnosti za provedbu ulaganja „Izgradnja sportskog igrališta u Dubrovčaku Lijevom“ na katastarskoj čestici k.č.br. 381/1 k.o. Dubrovčak u Gradu Ivanić-Gradu unutar Tipa operacije 2.1.1. „Razvoj opće društvene infrastrukture u svrhu podizanja kvalitete života stanovnika LAG-a“**

**Lokalne razvojne strategije LAG-a „Moslavina“**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19 i 144/20), članka 29. stavka 1. Pravilnika o provedbi podmjere 19.2. »Provedba operacija unutar CLLD strategije«, podmjere 19.3. »Priprema i provedba aktivnosti suradnje LAG-a« i podmjere 19.4. »Tekući troškovi i animacija« unutar mjere 19 »Potpora lokalnom razvoju u okviru inicijative LEADER (CLLD – lokalni razvoj pod vodstvom zajednice)« iz Programa ruralnog razvoja Republike Hrvatske za razdoblje 2014. – 2020. (Narodne novine, broj 96/17 i 53/18) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21), Gradsko vijeće Grada Ivanić-Grada na svojoj \_\_\_. sjednici održanoj dana \_\_\_\_\_\_\_\_\_\_\_\_ 2022. godine donijelo je sljedeću

**O D L U K U**

**o suglasnosti za provedbu ulaganja** **„Izgradnja sportskog igrališta u Dubrovčaku Lijevom“ na katastarskoj čestici k.č.br. 381/1 k.o. Dubrovčak u Gradu Ivanić-Gradu unutar Tipa operacije 2.1.1. „Razvoj opće društvene infrastrukture u svrhu podizanja kvalitete života stanovnika LAG-a“**

**Lokalne razvojne strategije LAG-a „Moslavina“**

Članak 1.

Gradsko vijeće Grada Ivanić-Grada daje suglasnost za provedbu ulaganja „Izgradnja sportskog igrališta u Dubrovčaku Lijevom“ na katastarskoj čestici k.č.br. 381/1 k.o. Dubrovčak u Gradu Ivanić-Gradu unutar Tipa operacije 2.1.1. „Razvoj opće društvene infrastrukture u svrhu podizanja kvalitete života stanovnika LAG-a“ Lokalne razvojne strategije LAG-a „Moslavina“.

Članak 2.

Korisnik potpore je Grad Ivanić-Grad te se ovlašćuje Gradonačelnik Grada Ivanić-Grada za potpisivanje svih potrebnih akata za realizaciju projekta iz članka 1. ove Odluke.

Članak 3.

Sastavni dio ove Odluke je i Prilog III uz odluku Gradskog vijeća Grada Ivanić-Grada o suglasnosti za provedbu ulaganja „Izgradnja sportskog igrališta u Dubrovčaku Lijevom“ na katastarskoj čestici k.č.br. 381/1 k.o. Dubrovčak u Gradu Ivanić-Gradu unutar Tipa operacije 2.1.1. „Razvoj opće društvene infrastrukture u svrhu podizanja kvalitete života stanovnika LAG-a“ iz Lokalne razvojne strategije LAG-a „Moslavina“ s opisom projekta sa sljedećim stavkama:

* naziv projekta,
* nositelj projekta,
* opis projekta,
* društvena opravdanost projekta,
* povezanost djelatnosti udruge/vjerske zajednice s projektom i dokaz da je humanitarna/društvena djelatnost udruge/vjerske zajednice od posebnog interesa za lokalno stanovništvo,
* financijski kapacitet nositelja projekta,
* ljudski kapaciteti nositelja projekta,
* način održavanja i upravljanja projektom,
* ostvarivanje neto prihoda,
* usklađenost projekta s lokalnom razvojnom strategijom odabranog LAG-a,
* izjava nositelja projekta o dostupnosti ulaganja lokalnom stanovništvu i različitim interesnim skupinama.

Članak 4.

Ova Odluka stupa na snagu prvog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_\_\_ 2022. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o suglasnosti za provedbu ulaganja „Izgradnja sportskog igrališta u Dubrovčaku Lijevom“ na katastarskoj čestici k.č.br. 381/1 k.o. Dubrovčak u Gradu Ivanić-Gradu unutar Tipa operacije 2.1.1. „Razvoj opće društvene infrastrukture u svrhu podizanja kvalitete života stanovnika LAG-a“ Lokalne razvojne strategije LAG-a „Moslavina“ |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19 i 144/20), članka 29. stavka 1. Pravilnika o provedbi podmjere 19.2. »Provedba operacija unutar CLLD strategije«, podmjere 19.3. »Priprema i provedba aktivnosti suradnje LAG-a« i podmjere 19.4. »Tekući troškovi i animacija« unutar mjere 19 »Potpora lokalnom razvoju u okviru inicijative LEADER (CLLD – lokalni razvoj pod vodstvom zajednice)« iz Programa ruralnog razvoja Republike Hrvatske za razdoblje 2014. – 2020. (Narodne novine, broj 96/17 i 53/18) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

LAG „Moslavina“ objavio je dana 8. studenoga 2021. godine 7. LAG Natječaj, odnosno 3. raspis Natječaja za provedbu Tipa operacije 2.1.1. „Razvoj opće društvene infrastrukture u svrhu podizanja kvalitete života stanovnika LAG-a“ iz Lokalne razvojne strategije LAG-a „Moslavina“, a koji je sukladan Tipu operacije 7.4.1 iz Programa ruralnog razvoja Republike Hrvatske za razdoblje 2014. – 2020. te dana 3. siječnja 2022. godine 1. izmjene ovog Natječaja.

Rok za podnošenje prijave projekata je od 1.12.2021. do 31.01.2022. godine.

Ukupan iznos raspoloživih sredstava iznosi 2.900.000,00 kn.

Predmet Natječaja je ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu za nositelje projekata koji imaju sjedište na području LAG-a „Moslavina“.

Svrha Natječaja je poboljšanje životnih uvjeta u ruralnim sredinama, doprinos atraktivnosti sela i njegovom razvojnom potencijalu za druge aktivnosti te poticanje rasta i društveno-ekonomske održivosti kroz potporu ulaganjima u osnivanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturu te pripadajuću infrastrukturu.

Najviša ukupna vrijednost projekta koji se može prijaviti na Natječaj iznosi 250.000 EUR (s PDV-om) u kunskoj protuvrijednosti.

Najniži iznos javne potpore koji se može odobriti po projektu iznosi 15.000 EUR u kunskoj protuvrijednosti, a najviši iznos 50.000 EUR u kunskoj protuvrijednosti. Sredstva potpore osiguravaju se iz proračuna Europske unije i državnog proračuna Republike Hrvatske, od čega Europska unija sudjeluje s 90%, dok Republika Hrvatska s 10% udjela. Javna potpora se dodjeljuje u obliku namjenskih bespovratnih novčanih sredstava za sufinanciranje troškova provođenja prihvatljivih projekata navedenih u poglavlju 3.1 ovog Natječaja.

Intenzitet potpore za tip operacije 2.1.1 „Razvoj opće društvene infrastrukture u svrhu podizanja kvalitete života stanovnika LAG-a“ ovisi o razvrstavanju jedinica lokalne samouprave u skladu s Odlukom o razvrstavanju jedinica lokalne i područne (regionalne) samouprave prema stupnju razvijenosti (NN br. 132/17) iz Priloga VIII. ovog Natječaja te iznosi:

1. do 80% od ukupnih prihvatljivih troškova projekta koji se provodi na području jedinice lokalne samouprave koja se razvrstava u VII. i VIII. skupinu,
2. do 90% od ukupnih prihvatljivih troškova projekta koji se provodi na području jedinice lokalne samouprave koja se razvrstava u V. i VI. skupinu,
3. do 100 % od ukupnih prihvatljivih troškova projekta koji se provodi na području jedinice lokalne samouprave koja se razvrstava u I., II., III. i IV. skupinu.

Slijedom navedenog, Gradskom vijeću Grada Ivanić-Grada predlaže se usvajanje predmetne Odluke.