

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/22-10/5

URBROJ: 238-10-02/22-4

Ivanić-Grad, 18. siječnja 2022.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke o davanju spremnika za odvojeno prikupljanje komunalnog otpada na upravljanje trgovačkom društvu IVAKOP d.o.o.**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21), Gradonačelnik Grada Ivanić-Grada utvrdio je prijedlog

**O D L U K E**

**o davanju spremnika za odvojeno prikupljanje komunalnog otpada na upravljanje trgovačkom društvu IVAKOP d.o.o.**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19 i 144/20), članka 68. stavka 1. točka 1. Zakona o gospodarenju otpadom (Narodne novine, broj 84/21) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21), Gradsko vijeće Grada Ivanić-Grada na svojoj \_\_\_. sjednici održanoj dana \_\_\_\_\_\_\_\_\_\_\_ 2022. godine donijelo je sljedeću

**O D L U K U**

**o davanju spremnika za odvojeno prikupljanje komunalnog otpada na upravljanje trgovačkom društvu IVAKOP d.o.o.**

**Članak 1.**

Temeljem Ugovora br. 2021/006919 o prijenosu prava vlasništva spremnika za odvojeno prikupljanje komunalnog otpada bez naknade (KLASA Grada: 300-01/21-01/90, URBROJ: 238/10-02-01/1-21-1 od dana 08. prosinca 2021.) sklopljenim između Grada Ivanić-Grada i Fonda za zaštitu okoliša i energetsku učinkovitost (u daljnjem tekstu: Fond), Fond predaje Gradu Ivanić-Gradu u vlasništvo spremnike za odvojeno prikupljanje komunalnog otpada bez naknade, i to 3680 spremnika za odvojeno prikupljanje otpadnog papira i kartona.

**Članak 2.**

Grad Ivanić-Grad kao vlasnik spremnika navedenih u članku 1. ove Odluke iste daje na upravljanje i održavanje trgovačkom društvu IVAKOP d.o.o., davatelju javne usluge prikupljanja miješanog komunalnog otpada i biorazgradivog komunalnog otpada na području grada Ivanić-Grada (u daljnjem tekstu: Upravitelj), u većinskom vlasništvu Grada Ivanić-Grada.

**Članak 3.**

Upravljanje i održavanje spremnika iz članka 1. ove Odluke daje se Upravitelju na neodređeno vrijeme i bez naknade.

**Članak 4.**

Upravitelj se obvezuje upravljati i održavati spremnike u skladu s uputama proizvođača/isporučitelja spremnika o održavanju spremnika.

Upravitelj je dužan Gradu Ivanić-Gradu dostaviti popis korisnika javne usluge i usluge povezane s javnom uslugom koji su dobili spremnike i/ili popis lokacija javnih površina na kojima su spremnici postavljeni.

**Članak 5.**

Ova Odluka stupa na snagu prvog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_\_\_ 2022. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o davanju spremnika za odvojeno prikupljanje komunalnog otpada na upravljanje trgovačkom društvu IVAKOP d.o.o. |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19 i 144/20), članka 68. stavka 1. točka 1. Zakona o gospodarenju otpadom (Narodne novine, broj 84/21) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Temeljem Ugovora br. 2021/006919 o prijenosu prava vlasništva spremnika za odvojeno prikupljanje komunalnog otpada bez naknade (KLASA Grada: 300-01/21-01/90, URBROJ: 238/10-02-01/1-21-1 od dana 08. prosinca 2021.) sklopljenim između Grada Ivanić-Grada i Fonda za zaštitu okoliša i energetsku učinkovitost (u daljnjem tekstu: Fond), Fond predaje Gradu Ivanić-Gradu u vlasništvo spremnike za odvojeno prikupljanje komunalnog otpada bez naknade.

Ugovor br. 2021/006919 o prijenosu prava vlasništva spremnika za odvojeno prikupljanje komunalnog otpada bez naknade, i to spremnika Grupe 1-A: Kante za odvojeno prikupljanje otpadnog papira i kartona (kante 120 L - 3630 kom, kante 240 L - 50 kom) je ispunjen s obzirom da su prethodno ispunjene sve pretpostavke utvrđene Ugovorom o nabavi spremnika za odvojeno prikupljanje otpada (KLASA: 351-04/18-58/203, URBROJ: 563-02-2/206-18-4) od 31. srpnja 2018. godine te Dodatak cit. Ugovora (KLASA: 351-04/18-58/203, URBROJ: 563-03-1/17-19-12) od 08. travnja 2019. godine, između Grada Ivanić-Grada i Fonda za zaštitu okoliša i energetsku učinkovitost.

Temeljem gore navedenog Ugovora br. 2021/006919 o prijenosu prava vlasništva spremnika za odvojeno prikupljanje komunalnog otpada bez naknade, Grad Ivanić-Grad je postao vlasnik 3680 spremnika za odvojeno prikupljanje otpadnog papira i kartona.

S obzirom da je trgovačko društvo Ivakop d.o.o. komunalno društvo u većinskom vlasništvu Grada Ivanić-Grada za obavljanje djelatnosti prikupljanja komunalnog otpada, Grad Ivanić-Grad ovom Odlukom povjerava na upravljanje predmetne spremnike za odvojeno prikupljanje komunalnog otpada.

Trgovačko društvo Ivakop d.o.o. će izvršiti distribuciju predmetnih spremnika korisnicima javne usluge i usluge povezane s javnom uslugom, odnosno na javne površine na području Grada Ivanić-Grada.

Slijedom navedenog, Gradskom vijeću Grada Ivanić-Grada predlaže se usvajanje predmetne Odluke.